แบงก์โน้ตส์
หมดแล้วจ้า
20 ก.พ. 2555

หมดแล้วจ้า
โดย..ทีมข่าวการเงิน
ต้องบอกว่าฮอตสุดๆ สำหรับหุ้นกู้ด้อยสิทธิธนาคารกสิกรไทยจำนวน 2.2 หมื่นล้านบาท ที่จ่ายดอกเบี้ย 4.5%
เสี่ยปั้นบัณฑูร ล่ำซำ ประธานเจ้าหน้าที่บริหาร และกรรมการผู้จัดการ ลอนช์ออกขายตั้งแต่วันที่ 6-14 ก.พ.ที่ผ่านมา 
ปรากฏว่าใช้เวลาไม่นานหมดเกลี้ยงทั้งจำนวน 
ทำเอาเสี่ยปั้นยันผู้บริหารหนุ่มอย่าง สมเกียรติ ศิริชาติไชย รองกรรมการผู้จัดการอาวุโส ที่เป็นโต้โผงานถึงกับเป็นปลื้ม 
เพราะการที่นักลงทุนซื้อหุ้นกู้ 2.2 หมื่นล้านบาทหมด สะท้อนความมั่นใจของนักลงทุนที่มีต่อศักยภาพของเคแบงก์ จึงพร้อมลงทุนระยะยาว 
สมเกียรติ บอกว่า การที่หุ้นกู้ด้อยสิทธิอายุ 10 ปี ซึ่งธนาคารมีสิทธิไถ่ถอนก่อนกำหนด ขายหมดภายในเวลาที่กำหนดถือเป็นความสำเร็จ
สะท้อนถึงความเชื่อมั่นของนักลงทุนที่มีต่อศักยภาพการดำเนินธุรกิจของธนาคารกสิกรไทย ซึ่งมีผลประกอบการที่มีความแข็งแกร่งและมีการเจริญเติบโตที่ดีและมั่นคง 
หุ้นกู้ชุดนี้ได้รับการจัดอันดับความน่าเชื่อถือจาก Fitch Rating ที่ AA(tha) จึงเป็นทางเลือกในการลงทุนระยะยาวที่มีผลตอบแทนแน่นอน 4.5% 
ธนาคารอื่นๆ อย่าให้น้อยหน้าเด้อ